פירוש נוסף ערך זה עוסק בפוליטיקאי. אם התכוונתם לסופר, ראו מאיר צבי פרוש.

**מֵאִיר פָּרוּשׁ** (נהגה: **פּוֹרוּשׁ**; נולד בכ"א בסיוון תשט"ו, 11 ביוני 1955) הוא שר ירושלים ומסורת ישראל, חבר הכנסת בהפסקת כהונה מטעם מפלגת אגודת ישראל בסיעת יהדות התורה, ויו"ר מרכז אגודת ישראל בירושלים. כיהן בעבר כסגן שר במעמד שר הבינוי והשיכון כסגן שר במשרד החינוך וכסגן ראש עיריית ירושלים.

ביוגרפיה
--------

נולד בשנת 1955 בירושלים, בנם של ברכה לבית פקשר ומנחם פרוש שכיהן כחבר הכנסת מטעם אגודת ישראל במשך 37 שנים, ונכדו של משה גליקמן־פרוש שהיה עסקן בכיר באגודת ישראל בתקופת המנדט הבריטי והקמת מדינת ישראל, וחבר עיריית ירושלים.

פרוש למד בילדותו בתלמוד תורה וישיבת עץ חיים שבירושלים, לאחר מכן המשיך את לימודיו בישיבת סלובודקה בבני ברק. לאחר נישואיו התגייס לשירות צבאי "שלב ב'", ארבעה חודשי שירות חובה.

פרוש מנהיג את תת-הסיעה "שלומי אמונים" בתוך סיעת אגודת ישראל. גם מערכת הכשרות של "אגודת ישראל" מצויה בשליטתו. ייסד יחד עם אביו, מנחם פרוש, את עיתון "המבשר".

עד 2007 היה פרוש חסיד בויאן, אך סולק מהחסידות בעקבות תמיכתו במאיר רובינשטיין שהתמודד לראשות העיר ביתר עילית מול יצחק פינדרוס שנתמך על ידי האדמו"ר מבויאן. לאחר מכן התקרב לחסידות ויז'ניץ מונסי, ואף נסע לשהות אצל רבי מרדכי הגר בימי ראש השנה.

### בעיריית ירושלים

תעמולה של פרוש על אוטובוס בירושלים במהלך המירוץ לראשות העירייה בשנת 2008
שימש כמנהל משרדי אגודת ישראל בירושלים. כיהן במשך 13 שנה כחבר מועצת עיריית ירושלים. 7 שנים היה סגן ראש עיריית ירושלים, אחראי על תיק שיפור פני העיר, מנהל תיק החינוך החרדי וחבר ועדת תכנון ובנייה. בעקבות הבחירות למועצת עיריית ירושלים ב־1993 מונה לסגן ראש עיריית ירושלים.

ב־2003 נבחר אורי לופוליאנסקי, נציג דגל התורה, כראש עיריית ירושלים, בתמיכת יהדות התורה בהסכם רוטציה בו נקבע כי פרוש יתמודד מטעם הרשימה בבחירות שלאחר מכן. ההסכם קוים, ופרוש התמודד בבחירות שנערכו ב-11 בנובמבר 2008 אך הסיעה המרכזית באגודת ישראל, המשתייכת לחסידות גור התנגדה למועמדותו. בבחירות הפסיד פרוש לניר ברקת לאחר שזכה ב-43% מהקולות, מול 52% של ברקת. העימות יצר משבר ביחסים בפלגי אגודת ישראל והביא את פרוש לבסס את סיעתו שלומי אמוני ישראל. לאחר מכן, בכנסת ה-18 הביא פרוש לבחירתו של חבר הכנסת משה גפני מדגל התורה לראשות ועדת הכספים ובכך גרם להדחתו של יעקב ליצמן מתפקיד זה בו שימש ליצמן כנציג התנועה בעבר.

לאחר פטירת אביו מונה פרוש לשמש תחתיו כיו"ר מרכז אגודת ישראל בירושלים.

### בכנסת ובממשלה

פרוש כיהן כח"כ משנת 1996, ולמעשה החליף את אביו שכיהן כח"כ עד 1994. הוא שימש כסגן שר במשרד הבינוי והשיכון (בלא שר מעליו) בשנים 1996–1999, ובשנים 2001–2003 תחת השר נתן שרנסקי. נחשד כי בהיותו סגן שר הבינוי והשיכון פנה פרוש לנזקקים שזכו לסיוע בדיור ממשרד השיכון וביקש מהם לסייע להצלחת מפלגתו בטרם הבחירות בשנת 1999. בעקבות כך המליצה המשטרה להעמידו לדין בחשד לעבירה על חוק הגנת הפרטיות ובעבירה של מרמה והפרת אמונים. החלטת הפרקליטות לסגור את התיק כנגדו נומקה בספקות שהתעוררו סביב "היסוד הנפשי שבעבירה".

מאיר פרוש בחתונת נכדו של הרב ברלנד 
במהלך הכנת תקציב המדינה לשנת 2003 פתח פרוש בשביתת רעב מול משרד ראש הממשלה אודות "גזירות תשס"ג" - הקיצוצים שממשלת ישראל ערכה בתקציב המדינה, שכללה פגיעה משמעותית בקצבאות הילדים ובשכבות החלשות באוכלוסייה.

בשנת 2013 במהלך דיון במליאת הכנסת על העברת חוק גיוס בני ישיבות (חוק פרי) כבל עצמו פרוש לדוכן הנואמים בכנסת. לאחר כשעה שבה היה כבול לדוכן הוצא מן המליאה ונענש על ידי וועדת האתיקה בהרחקה לשבועיים ממליאת הכנסת.

פרוש הוא נציג סיעת שלומי אמוני ישראל באגודת ישראל, סיעה המאגדת בתוכה כמה מהפלגים שבאגודת ישראל ולא את אלו שכבר יש להם נציג (חסידות גור, חסידות ויז'ניץ וחסידות בעלזא).

בין החוקים שיזם פרוש במהלך כהונתו בכנסת: חוק האוסר על מכירה ועל ייצור של דלק שאינו עומד בתקן, ומגביר את הפיקוח על תחנות הדלק, וכן חוק הקובע כי ספק שירותי טלפון שניתק מנוי מחמת אי תשלום, יחויב לאפשר למנוי להתקשר למוקדי החירום של משטרת ישראל, מגן דוד אדום ומכבי האש בחודשיים הראשונים שלאחר הניתוק.

בכנסת ה-18 כיהן פרוש כסגן שר החינוך, עד להתפטרותו מן הכנסת ב-6 בפברואר 2011 כחלק מהסכם הרוטציה הפנימי ביהדות התורה בין סיעתו שלומי אמונים לבין חסידות בעלזא. הוא נבחר מחדש לכנסת ה-19.

בינואר 2015, לקראת הבחירות לכנסת ה-20, נבחר פרוש למקום הראשון בבחירות הפנימיות בסיעת שלומי אמונים.

בממשלת ישראל ה-34 מונה לסגן שר החינוך.

ב-24 במאי 2016 הפסיק פרוש את חברותו בכנסת, במסגרת "החוק הנורווגי", כדי לאפשר את כניסתו לכנסת של יעקב אשר מדגל התורה. זאת, על רקע מתחים בין אגודת ישראל ודגל התורה על רקע טענות של האחרונה לאי־ייצוג הולם בכנסת; וחזר לכהן בכנסת בעקבות כינון הכנסת ה־21.

בממשלת ישראל ה-35 מונה שוב לסגן שר החינוך. בהמשך, התפטר מהכנסת במסגרת "החוק הנורווגי".

בממשלת ישראל השלושים ושבע הוא מונה לשר ירושלים ומסורת ישראל. בנוסף קיבל את האחריות על קיום הילולת רבי שמעון בר יוחאי בהר מירון. לפני השבעתו הוא פנה בבקשה לועדת החקירה הממלכתית לחקר אסון הר מירון, שיאשרו לו לכהן כסגן שר במעמד שר, ולא כשר, שכן 'זה נוגד את מצפונו', זאת בניגוד להמלצות הועדה לפיהן השר יהיה אמון על יישומן. אולם הועדה דחתה את בקשתו.

כחלק מייצוגו את הקהילות הקטנות בכנסת, יש לפרוש קשר גם עם קהילת שובו בנים ועם העומד בראשה, אליעזר ברלנד. אף לאחר שהורשע ברלנד בעבירות מין על פי הודאתו, וריצה את עונשו, הלך פרוש לבקרו בכלא צלמון, ובחלופת מעצרו. ניסה גם לסייע לו להיכנס לאומן שבאוקראינה, לאחר שברלנד קיבל ויזה שחורה ואיסור כניסה למשך 3 שנים למדינת אוקראינה, ופנה לצורך כך לשגריר יבגן קורניצ'וק, וכן שלח מכתב רשמי בשמו שלו לבית המשפט לעניינים מנהליים באוקראינה. בעקבות הבקשה, ראש הממשלה נתניהו הגיב לפרסום בהודעה רשמית והתנער מהדברים: "ממשלת ישראל אינה עומדת מאחורי בקשה זו".

### עמדתו המדינית

בעת כהונתו כסגן שר הבינוי והשיכון יזם את הקמת הר חומה, ובעת שמפלגתו נכנסה לקואליציה של אריאל שרון סירב פרוש לקבל תפקיד ממשלתי עקב התנגדותו לתוכנית ההתנתקות. בעבר הזהיר פרוש כי ההצהרות על חלוקת ירושלים מעודדות ניסיונות השתלטות של הרשות הפלסטינית על קרקעות במזרח העיר.

### משפחתו

הוא נשוי לרחל, בתו של נחום יואל הלפרין, ואב ל-12 ילדים, ומתגורר בשכונת רוממה שבירושלים. בנו הבכור, ישראל פרוש, כיהן כראש עיריית אלעד (בין השנים 2013-2024). בנו משה, הוא מנכ"ל עיתון "המבשר" אשר בבעלות המשפחה. בנו יעקב הוא מנהל השיווק, ובנו נחום ('נוחי') הוא מנכ"ל מערכת הכשרות של אגודת ישראל, הנמצאת אף היא בבעלות המשפחה.

#### אילן יוחסין משפחת פרוש

|  |
| --- |
| נפתלי צבי פרוש |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| שלמה זלמן פרוש |   |   |   |   |   |   |   |   |   |   |   |   |   |   |   |   |   |   |   |   |   |   |   |   | גרשון פרוש |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| נפתלי צבי פרוש-גליקמן |   | עקיבה פרוש |   | אהרן יעקב פרוש |   | אליהו נחום פרוש |   | יוחנן דוד סלומון |   | חיים יהודה לייב אוירבך |   | שינא גיטל |   | מנחם מנדל פרוש |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| משה פרוש |   | מרדכי ליבר פרוש |   | זונדל קרויזר |   | שמואל קלמן מירסקי |   | אברהם |   | נפתלי סלומון |   | **המשך ענף זה ראו:עץ חיים יהודה לייב אוירבך** |   | מרדכי ליבר פרוש |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
| מנחם פרוש |   | חיים קמיל |   |   |   |   |   | שרה |   | כתריאל שלמון |   | יוחנן דוד סלומון (סופר) |   | משה מנדלבאום |   | שלום חיים פרוש |
|
|   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
| מאיר פרוש |   | אשר טננבוים |   |   |   |   |   | אהוד חבצלת |   |   |
|
|   |   |   |   |   |
|
| ישראל פרוש |   |
|

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מאיר פרוש** |
| ויקישיתוף תמונות ומדיה בוויקישיתוף: **מאיר פרוש** |

* 

* מאיר פרוש, באתר הכנסת

* מאיר פרוש, באתר כנסת פתוחה
* מאיר פרוש באתר יוצאי רוסיה תולדות ישורון
* אתר הבית של מאיר פרוש
* יהושע ביצור, מאיר פרוש: לזעוק "שאבעס", מעריב, 11 בדצמבר 1987
* שמעון כהן, לא מאמין לשרון, באתר ערוץ 7, 26 בפברואר 2004
* נטע סלע, פרוש סולק מהחסידות, באתר ynet, 4 בנובמבר 2007
* שלום ירושלמי, פרשת עמנואל: באוהלו של פרוש, באתר nrg‏, 26 ביוני 2010
* חזקי עזרא, הח"כים מצדיעים לח"כ פרוש, באתר ערוץ 7, 2 בפברואר 2011
* שלום בער קרומבי, צריכים לפצח את חומת האטימות, ריאיון לשבועון בית משיח באתר חב"ד אינפו, 2 במאי 2013
* שרי מקובר בליקוב, ‏השר מאיר פרוש בראיון סוער: "אני טעון, לא מקיימים את ההסכמים מולנו", באתר מעריב אונליין, 19 במאי 2023

הערות שוליים
------------

1. ↑  נטע סלע, פרוש סולק מהחסידות, באתר ynet, 4 בנובמבר 2007
2. ↑  **ילקוט הפרסומים 4197**, כ' באדר התשנ"ד, 3.3.1994
3. ↑  רונן מדזיני, מועמד החרדים לראשות עיריית י-ם: ח"כ פרוש, באתר ynet, 11 באוגוסט 2008
4. ↑  המשטרה ממליצה להעמיד לדין את ח"כ פרוש, באתר ynet, 25 ביולי 2000
5. ↑  שובת רעב על "גזירות תשס"ג´, באתר ערוץ 7, 15 במאי 2003
6. ↑  אבי שיף, מפתיע? מאיר פרוש "נבחר" כנציג סיעת שלומי אמונים, באתר בחדרי חרדים, 16 בינואר 2015
7. ↑  ושוב: פרוש מונה כסגן שר החינוך, באתר בחדרי חרדים, 8 בדצמבר 2015
8. ↑  אבי שיף, אשר לכנסת: ה'חוק הנורבגי' יכלול סגני שרים, באתר בחדרי חרדים, 9 ביולי 2015; עקיבא וויס ואלי כהן, דרמה ביהדות התורה: מאיר פרוש יתפטר מהכנסת לטובת יעקב אשר, באתר בחדרי חרדים, 21 במאי 2016
9. ↑  אריק בנדר, ‏סגן השר פרוש התפטר מחברותו בכנסת במסגרת החוק הנורבגי, באתר מעריב אונליין, 17 ביוני 2020
10. ↑  יהודה שלזינגר, שר או סגן שר?, באתר ישראל היום, 1 בינואר 2023
11. ↑  נחמן שטרנהרץ, אחרי הרב גרוסמן: סגן שר החינוך מ.. באתר כיכר השבת, ‏2016-11-01
12. ↑  דיווח: השר מאיר פרוש מנסה לעזור לעבריין המין ברלנד להיכנס לאומן, באתר מעריב אונליין, 28 באוגוסט 2023
13. ↑  יאיר שרקי, ‏רה"מ נתניהו נגד השר פרוש שפעל למען ברלנד: "דוחה את הפנייה, הממשלה לא עומדת מאחורי הבקשה", באתר ‏מאקו‏, 29 באוגוסט 2023
14. ↑  חבר הכנסת פרוש, הצהרה לעיתונות, 28 באוקטובר 2007, אתר שלומי אמוני ישראל
15. ↑  (הקישור אינו פעיל, 22 במרץ 2018)מסמך.

| **חברי ממשלת ישראל המכהנים ישראלישראל** |
| --- |
| 

|  |  |
| --- | --- |
| ראש הממשלה **בנימין נתניהו**
השר **גדי איזנקוט**
• שר המורשת **עמיחי אליהו**
• שר במשרד המשפטים, השר לשיתוף פעולה אזורי והשר המקשר בין הממשלה לכנסת **דודי אמסלם**
• שר הפנים **משה ארבל**
• שר הבריאות **אוריאל בוסו**
• שר במשרד החינוך **חיים ביטון**
• השר לביטחון לאומי **איתמר בן גביר**
• שר העבודה **יואב בן צור**
• שר הכלכלה והתעשייה **ניר ברקת**
• שר הבינוי והשיכון ושר במשרד ראש הממשלה **יצחק גולדקנופף**
• השרה לשוויון חברתי וקידום מעמד האישה **מאי גולן**
• שר הביטחון **יואב גלנט**
• שרת החדשנות, המדע והטכנולוגיה **גילה גמליאל**
• השר **בני גנץ**
• שר החקלאות ופיתוח הכפר **אבי דיכטר**
• השר לעניינים אסטרטגיים **רון דרמר**
• שר הנגב, הגליל והחוסן הלאומי **יצחק וסרלאוף**
• שר התרבות והספורט **מיקי זוהר**
• השר **חילי טרופר**
• שר האנרגיה והתשתיות **אלי כהן**
• שר התיירות **חיים כץ**
• שר החוץ **ישראל כ"ץ**
• סגן ראש הממשלה ושר המשפטים **יריב לוין**
• השר לשירותי דת **מיכאל מלכיאלי**
• שר הרווחה והביטחון החברתי **יעקב מרגי**
• שר העלייה והקליטה **אופיר סופר**
• שרת ההתיישבות והמשימות הלאומיות **אורית סטרוק**
• השרה להגנת הסביבה **עידית סילמן**
• שר האוצר ושר נוסף במשרד הביטחון **בצלאל סמוטריץ'**
• שר ירושלים ומסורת ישראל **מאיר פרוש**
• שר החינוך **יואב קיש**
• שר התקשורת **שלמה קרעי**
• שרת התחבורה והבטיחות בדרכים **מירי רגב**
• שר התפוצות והמאבק באנטישמיות **עמיחי שיקלי** |  |

 |

| **סגני שרי הבינוי והשיכון** ב**ממשלות ישראל** |
| --- |
| 

|  |  |
| --- | --- |
| משה קצב • אברהם רביץ • רן כהן • אריה גמליאל • אלי בן-מנחם • אלכס גולדפרב • מאיר פרוש • אלי בן-מנחם • ז'קי לוי | לוגו המשרד |

 |

| סגני שרי החינוך בממשלות ישראל |
| --- |
| 

|  |  |
| --- | --- |
| קלמן כהנא • משה אונא • עמי אסף • קלמן כהנא • אהרן ידלין • קלמן כהנא • אהרון ידלין • מיכאל חזני • אבנר חי שאקי • זבולון המר • מרים גלזר-תעסה • פנחס גולדשטיין • משה מאיה • מיכה גולדמן • משה פלד • אליעזר זנדברג • משולם נהרי • שאול יהלום • משולם נהרי • אברהם רביץ • צבי הנדל • מיכאל מלכיאור • מג'לי והבה • מאיר פרוש • מנחם אליעזר מוזס • אבי וורצמן • מאיר פרוש • מאיר יצחק-הלוי | סמל מדינת ישראל |

 |

| השרים לענייני ירושלים ומורשת בממשלות ישראל |
| --- |
| השרים לענייני ירושלים (1990–2005) | יצחק שמיר • יצחק רבין • שמעון פרס • בנימין נתניהו • חיים רמון • אליהו סויסה • אריאל שרון • אליהו סויסה • נתן שרנסקי |  |
| השרים לענייני ירושלים רבתי (2005–2013) | צחי הנגבי • יעקב אדרי • רפי איתן • בנימין נתניהו |
| השרים לירושלים והתפוצות (2013–2015) | נפתלי בנט |
| השרים לירושלים ומורשת (2015–2023) | זאב אלקין • רפי פרץ • זאב אלקין • עמיחי אליהו |
| השרים לירושלים ומסורת ישראל (2023 ואילך) | מאיר פרוש |
| השרים למורשת (2023 ואילך) | עמיחי אליהו |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299725905171
* LCCN: n2011044326
* VIAF: 172019199
* WorldCat: lccn-n2011044326

 |